OzLabs/hebrew-wiki-articles huggingface dataset:
הרי לאזארב (אנטארקטיקה)

הרי לאזארב (באנגלית: Lazarev Mountains) הם שרשרת הרים באזור ארץ אואטס, שבאנטארקטיקה.

ההרים משתרעים לאורך צידו המערבי של קרחון מטוסביץ'.

ההרים ממוקמים דרומית לפסגת אלד.

אורכו של רכס ההרים 57 קילומטרים.

== היסטוריה ==
=== גילוי ומיפוי ההרים ===

ההרים צולמו מהאוויר על ידי צי ארצות הברית בעונת המחקר (הקיץ האנטארקטי) 1946–1947, במסגרת מבצע קפיצה לגובה; על ידי המשלחת הסובייטית לאנטארקטיקה בעונת המחקר 1957–1958; ועל ידי משלחת החקר האנטארקטית הלאומית של אוסטרליה בשנת 1959.

=== מקור השם ===

שמם של ההרים ניתן להם על ידי המשלחת הסובייטיית לאנטארקטיקה.

ההרים נקראים על שמו של לוטננט מיכאיל פטרוביץ לאזארב, מפקד הסלופ מירני אשר שמשה את משלחתו של בלינגסהאוזן אשר הפליגה לאנטארקטיקה בין השנים 1819–1821.

== לקריאה נוספת ==

<div class="mw-content-ltr">• Gunter Faure, Teresa M. Mensing, [https://books.google.co.il/books?id=5Xk482GKlQsC&pg=PA134&lpg=PA134&dq=%22Lazarev+Mountains%22&source=bl&ots=PFlnnXve0A&sig=ACfU3U2jF9QqYZfnebMGLAOKEoFslg2cYQ&hl=en&sa=X&ved=2ahUKEwjj1dGF8KrvAhWF-aQKHbPxCQ4Q6AEwBnoECAcQAw#v=onepage&q=%22Lazarev%20Mountains%22&f=false The Transantarctic Mountains: Rocks, Ice, Meteorites and Water], PP 101, 134</div>

<div class="mw-content-ltr">• Damm, Volkmar. (2004), [https://www.researchgate.net/publication/234039035_Ice_Thickness_and_Bedrock_Map_of_Matusevich_Glacier_Drainage_System_Oates_Coast Ice Thickness and Bedrock Map of Matusevich Glacier Drainage System (Oates Coast)], Terra Antarctica. 11. 85-90</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:8628 הרי לאזארב] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=1394 הרי לאזארב] בגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=8235&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הרי לאזארב] באתר הגאזט האנטארקטי המשווה SCAR של ממשלת אוסטרליה
* [https://www.geographic.org/geographic_names/antname.php?uni=8628&fid=antgeo_113 תצלום לוויין של אזור הרי לאזארב]

== הערות שוליים ==

לאזארב
יצחק זעקיל פרנקל

יצחק זעקיל פרנקל (1765 – 1835) היה פעיל, מתרגם וחוקר קהילתי יהודי-גרמני. בשנת 1818, כשנחנך רשמית בית הכנסת בהמבורג, פרנקל, יחד עם מאיר ישראל ברסלאו, פרסם סידור תפילה חדש לכבוד המעמד, שנחשב לליטורגיה הרפורמית הראשונה.<ref>Michael A. Meyer, The Origins of the Modern Jew: Jewish Identity and European, p. 212, 1979: "Especially Bresselau, and Seckel Isaac Frankel, Schutzschrift des zu Hamburg erschienenen Israelitischen Gebetbuchs."</ref><ref>Michael A. Meyer, Response to Modernity: A History of the Reform Movement in Judaism, 1995, p. 54: "Two members of the directorate, Seckel Isaac Frankel (1765-1835) and Meyer Israel Bresselau (1785–1839), devoted themselves to the cause of the new association with particular intensity."</ref>

== חיבוריו ==
שער תרגומו של זעקיל יצחק פרנקל
* יצחק זעקיל תרגם חלק מהספרים החיצוניים שהיו כתובים ביוונית לעברית.

== לקריאה נוספת ==
* 

== קישורים חיצוניים ==

* 
* 
* צילום של תרגומו לכתובים אחרונים, באתר ויקישיתוף
* 
* 
* 
* 
* [http://www.daat.ac.il/daat/hasfarim/ben-sira-2.htm בן סירא] בתרגום של יצחק זעקיל פרענקיל, דעת

== הערות שוליים ==

קטגוריה:מתרגמים לעברית
קטגוריה:מתרגמי התנ"ך
קטגוריה:גרמנים שנולדו ב-1765
קטגוריה:גרמנים שנפטרו ב-1835
פרדריק בורדיון

פרדריק "פרדי" בורדיון (בצרפתית: Frédéric Bourdillon; נולד ב-16 במרץ 1991) הוא כדורסלן צרפתי-ישראלי, המשחק בעמדת הקלע בבני הרצליה.

==קריירה==

בורדיון נולד בגראס שבצרפת למשפחה יהודית. הוא שיחק בתיכון INSEP, תיכון למצוינות בספורט. מבית ספר זה גדלו בעבר כמה שחקני NBA כמו טוני פארקר, בוריס דיאו ורוני טוריאף. במהלך תקופת שהותו בתיכון, הוא השתתף בטורניר הבינלאומי של נייקי ב-2010.

בורדיון החל את הקריירה המקצוענית שלו בשנת 2009, כשחתם בשארקס דאנטיב.

בשנת 2010, חתם בורדיון באלאן שאלון לעונה. בתום העונה זכה עימם בגביע.

ב-4 באוגוסט 2014 שב בורדיון לקדנציה שנייה בשארקס דאנטיב, וחתם לעונה. בעקבות יכולתו המרשימה, ב-14 ביולי 2015, האריך בורדיון את חוזהו בשנתיים נוספות.

ב-4 בספטמבר 2017 חתם בורדיון במכבי חיפה מהליגה הישראלית. עם זאת, ב-4 בפברואר 2018 שוחרר על ידי הקבוצה לאחר ששותף ב-14 משחקים.

ב-12 בפברואר 2018, חתם בורדיון בהפועל אילת עד תום העונה. באותה עונה עזר לאילת להגיע לפלייאוף, שם הפסידה ברבע הגמר להפועל חולון. ב-28 ביוני 2018, האריך בורדיון את חוזהו לעונה נוספת. ב-29 באפריל 2019 קלע בורדיון שיא קריירה של 21 נקודות, עם 4 מ-9 מהשלוש, יחד עם 3 ריבאונדים ו-3 חטיפות בניצחון 77–89 על עירוני נס ציונה. בורדיון עזר לאילת להגיע לפיינל פור, שם הודחה בחצי הגמר על ידי מכבי תל אביב.

ב-18 באוקטובר 2019, חתם בורדיון במכבי ראשון לציון לחודשיים עם אפשרות להארכה עד תום העונה, אפשרות שלא מומשה.

ב-11 ביוני 2020, חתם במכבי תל אביב עד תום העונה. בתום אותה עונה זכה עימה באליפות.

ב-29 באוקטובר 2020 חתם בורדיון בהפועל חולון לעונה.

בעונת 2020/21 זכה עם הקבוצה באליפות הליגה הבלקנית לאחר ניצחון 75:91 על קבוצת אקדמיק פלובדיב.

בעונת 2021/22 זכה עם חולון באליפות והגיע לחצי גמר ליגת האלופות של פיב"א. בתום אותה עונה האריך את חוזהו לעונה נוספת.

== תארים ==

; הפועל חולון

* אליפויות (1): 2021/2022

== קישורים חיצוניים ==

==הערות שוליים==

קטגוריה:כדורסלנים ישראלים
קטגוריה:כדורסלנים צרפתים
קטגוריה:כדורסלני אלאן שאלון
קטגוריה:כדורסלני מכבי חיפה
קטגוריה:כדורסלני הפועל אילת
קטגוריה:כדורסלני מכבי ראשון לציון
קטגוריה:כדורסלני מכבי תל אביב
קטגוריה:כדורסלני הפועל חולון
קטגוריה:ישראלים ילידי צרפת
קטגוריה:עולים בשנות ה-2010
קטגוריה:ישראלים שנולדו ב-1991
Daisy (שיר)

Daisy (בעברית: דייזי) הוא שיר של הזמרת-יוצרת והראפרית האמריקאית אשניקו. השיר פורסם דרך חברות התקליטים פרלופון ו-וורנר מיוזיק גרופ ב-9 ביולי 2020, כסינגל השני מתוך מיקסטייפ הבכורה של אשניקו, Demidevil. השיר נכתב על ידי אשניקו וסלינגר, והופק על ידי סלינגר. "Daisy" הוא שיר פופ, אינדי פופ, היפ הופ, וטראפ ובעל אלמנטים של EDM ומטאל, וסובב סביב הדמות דייזי, שאשניקו יצרה כלוחמת שהורגת אנסים ומשאיר חינניות מאחוריה ככרטיס ביקור.

הקליפ לשיר בוים על ידי שרלוט רתרפורד ופורסם ב-7 באוגוסט 2020. הוא נוצר בשיתוף עם ביטס אלקטרוניקס וטיקטוק, ומכיל תוכן גולשים שנוצר על ידי משתמשים בטיקטוק. בשיאו, הגיע השיר למקום 24 במצעד הסינגלים הבריטי, והפך לשיר הראשון של אשניקו שהגיע ל-40 הראשונים במצעד הבריטי.<ref></ref> במצעד השירים מתחת להוט 100, הגיע השיר למקום השלישי, ובקנדה הוט 100, הגיע למקום 74.

ב-11 בדצמבר 2020 יצא רמיקס לשיר בשם "Daisy 2.0", בהשתתפות הזמרת הווירטואלית האטסונה מיקו.<ref name="tlobf-2.0"></ref>

== רקע והרכב ==
עם פרסום השיר, סיפרה אשניקו כי היא חיכתה להוצאת השיר במשך שנה.<ref name="nme"></ref> בראיון ל-Genius, חשפה הזמרת כי "Daisy" הוא השיר האהוב עליה מבין שיריה בתקופת צאתו.<ref name="otw"></ref>

"Daisy" תואר כשיר המשלב פופ, אינדי פופ, היפ הופ וטראפ, ובעל אלמנטים של EDM ומטאל בהפקתו.<ref></ref><ref></ref><ref></ref><ref name="fader" /> השיר כתוב במפתח של E♭ מז'ור.<ref></ref> לדברי אשניקו, השיר נכתב מנקודת מבטה של דמות הכותרת של השיר, דייזי, מעין לוחמת שהורגת אונס ודומינטריקס הלובשת אך ורק נעלי לטקס ופלטפורמה ומותירה אחריה חינניות ככרטיס ביקור, ומכאן המילות השיר, "אני נושכת בחזרה, חינניות על שידת הלילה שלך".<ref name="fader"></ref><ref name="wonderland"></ref>

== ביקורות ==
השיר זכה לביקורות חיוביות מצד מבקרי המוזיקה. לויד בסט מ-God Is in the TV, כתב כי "ההמנון הזה, בהשראת ז'אנר הטראפ, הוא נועז ואנרגטי", והשווה את השיר למוזיקה של גריימס, פופי וקווין הרבי.<ref></ref> קריס קנילי מ-The Line of Best Fit כינה את השיר "קר ועוצמתי".<ref></ref>

== הופעות חיות ==
אשניקו ביצעה את השיר ב-MTV ב-13 באוקטובר 2020, לאחר שנבחרה לאמן המבטיח של חודש אוקטובר 2020.<ref></ref>

== קרדיטים ==
הקרדיטים לקוחים מטיידל:<ref></ref>
* אשניקו - שירה, כתיבה
* סלינגר - כתיבה, הפקה, קולות רקע, תופים, קלידים, סיטאר, סינתיסייזר
* מאט וולאך - עוזר מיקסינג
* כריס גרינגר - מאסטרינג
* מארק סטנט - מיקסינג

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
! הממלכה המאוחדת (BPI)
| כסף
| 200,000
|-
! ארצות הברית (RIAA)
| זהב
| 500,000
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable plainrowheaders"
! scope="col"| מדינה
! scope="col"| תאריך יציאה
! scope="col"| פורמט
! scope="col"| גרסה
! scope="col"| חברת תקליטים
! scope="col"| מקור
|-
! scope="row"| עולם
| 9 ביולי 2020
| הורדה דיגיטלית • הזרמת מוזיקה
| rowspan="2"|מקורית
| פרלופון • וורנר
|
|-
! scope="row"| ארצות הברית
| 10 בנובמבר 2020
| רדיו להיטים עכשוויים
| וורנר
| <ref></ref>
|-
! scope="row"| עולם
| 11 בדצמבר 2020
| הורדה דיגיטלית • סטרימינג
| 2.0
| פרלופון
|<ref name="tlobf-2.0"/>
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי אשניקו
קטגוריה:שירים באנגלית
קטגוריה:סינגלים בהוצאת וורנר מיוזיק גרופ
Boyshit

Boyshit (מעוצב באותיות גדולות: BOYSHIT) הוא סינגל שהוקלט על ידי הזמרת-יוצרת האמריקאית מדיסון ביר. השיר יצא לאור ב-11 בדצמבר 2020, על ידי חברת התקליטים אפיק רקורדס, כסינגל הרביעי מתוך אלבום הבכורה שלה, Life Support.<ref name="album" /><ref name=":3"></ref>

== רקע והוצאה==
ב-4 בדצמבר 2020, הכריזה ביר על יציאתו של השיר כסינגל ברשתות החברתיות, יחד עם תאריך יציאתו של האלבום.<ref name="album"></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-13 מיליון השמעות.<ref></ref>

== וידאו קליפ ==
ב-11 בדצמבר 2020, יום יציאתו של הסינגל, פורסם קליפ המילים הרשמי בערוץ היוטיוב של ביר.<ref name=":lyric"></ref>

ב-22 בינואר 2021, פורסם הווידאו קליפ הנלווה לשיר.<ref name=":clip"></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי מדיסון ביר
קטגוריה:שירים באנגלית
קטגוריה:סינגלים בהוצאת אפיק רקורדס
Aquemini

Aquemini הוא אלבום האולפן השלישי של צמד ההיפ הופ האמריקאי אאוטקאסט. האלבום יצא לאור ב-29 בספטמבר 1998, על ידי חברות התקליטים לה-פייס רקורדס ואריסטה רקורדס.

== רקע והפקה ==
שם האלבום הוא פרפרזה על המזלות של שני המבצעים: מזל דלי (Aquarius) (ביג בוי) ומזל תאומים (Gemini) (אנדרה 3000), מה שמעיד על הנושא החוזר של האלבום על אישיותם השונה של שני החברים.<ref name="Sarig174">Sarig, 174.</ref> הצמד הקליטאת רוב האלבום באולפני ההקלטות של בובי בראון ובאולפני דופלר, שניהם באטלנטה, ג'ורג'יה.<ref name="remembers"></ref><ref name="Makingof"></ref>

האלבום מרחיב את הקומפוזיציות בהשראת החלל החיצון באלבומם הקודם, ATLiens, משנת 1996 על ידי שילוב של כלי נגינה חיים. ההצלחה המסחרית של ATLiens איפשרה את החופש היצירתי עבור הצמד, מה שהוביל אותם להפיק בעצמם את רוב הרצועות.<ref name="Sarig174" /><ref name="allmusicrev"></ref><ref name="sarig140">Sarig, 2007. p. 140</ref> הצמד גייס מספר רב של מוזיקאים להפקת האלבום, שהשפיעו רבות על התפתחות הכתיבה של שירי האלבום.<ref name="chictrib2"></ref> מבחינה לירית, האלבום בוחן נושאים שונים, כולל טבע האדם, התמכרות וקשרים בין-אישיים.<ref name="chictrib2" />

== הצלחה מסחרית ==
האלבום זכה בתואר הפלטינה בנובמבר 1998, חודשיים בלבד לאחר צאתו, ובתואר הפלטינה הכפולה ב-2 ביולי 1999, מטעם איגוד תעשיית ההקלטות האמריקאי.<ref></ref> האלבום הגיע בשיאו למקום השני הן במצעד הבילבורד 200 והן במצעד אלבומי ה-R&B/היפ-הופ.<ref name=":0"></ref> בנוסף, הגיע האלבום למקום ה-17 במצעד האלבומים הקנדי,<ref name=":0" /> וזכה בתואר הזהב מטעם איגוד תעשיית ההקלטות הקנדי.<ref></ref>

== ביקורות ==
האלבום זכה לביקורות נלהבות ממבקרי המוזיקה, ששיבחו את מוזיקליות האלבום ואת הנושאים הליריים הייחודיים.<ref></ref><ref></ref><ref></ref> חמש שנים לאחר צאתו, נכנס האלבום לרשימת "500 האלבומים הגדולים בכל הזמנים" של רולינג סטון, כשהוא מדורג במקום ה-500.<ref></ref> ברשימה המעודכנת של שנת 2020, דורג האלבום במקום ה-49.<ref></ref> ביולי 2024 דורג האלבום במקום הרביעי ברשימת "100 אלבומי הראפ הגדולים בכל הזמנים: רשימת צוות" של מגזין "בילבורד".<ref></ref>

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! קנדה (Music Canada)
| זהב
| 50,000
|-
! ארצות הברית (RIAA)
| פלטינה ×2
| 2,000,000
|}

== קישורים חיצוניים ==

== הערות שוליים ==

קטגוריה:אלבומי 1998
קטגוריה:אלבומי אאוטקאסט
קטגוריה:אלבומים באנגלית
קטגוריה:אלבומים שהופקו על ידי אורגנייזד נויז
קטגוריה:אלבומים שהופקו על ידי אנדרה 3000
קטגוריה:אלבומי חברת אריסטה רקורדס
קטגוריה:אלבומי חברת לה-פייס רקורדס
האינדקס הבין-לאומי לשמות צמחים

האינדקס הבין-לאומי לשמות צמחים (IPNI) הוא בסיס נתונים של שמות ופרטים ביבליוגרפיים בסיסיים הקשורים של צמחי זרע, שרכים ובעלי קשקשים. זהו המאגר בעל כיסוי שמות הצמחים הנרחב ביותר בדרגת המין והסוג. במאגר נכללים פרטים ביבליוגרפיים בסיסיים המשויכים לשמות. מטרות המיזם כוללות ביטול הצורך בהתייחסות חוזרת למקורות ראשוניים למידע ביבליוגרפי בסיסי אודות שמות צמחים.

ה-IPNI גם מקיים רשימה של קיצורי מחברים סטנדרטיים. אלו בוססו תחילה על המאגר "Authors of Plant Names" שחיברו ברומיט ופאוול, אך שמות וקיצורים חדשים מתווספים ללא הרף.

== תיאור ==
IPNI הוא תוצר של שיתוף פעולה בין הגנים הבוטניים המלכותיים שבקיו (אינדקס קוונסיס ), העשבייה של אוניברסיטת הרווארד , ו (APNI). מסד הנתונים של IPNI הוא אוסף של שמות הרשומים על ידי שלושת המוסדות המשתפים פעולה והם פועלים למען תקן המידע. תקן קיצורי הסופרים המומלץ על ידי הקוד הבינלאומי למינוח לאצות, פטריות וצמחים הוא המאגר Authors of Plant Names של ברומיט ופאוול. ניתן להתייעץ באופן מקוון ברשימה דיגיטלית ומתעדכנת כל העת של מחברים וקיצורים ב- IPNI.

ה-IPNI מספק שמות שהופיעו בפרסומים בתחום הבוטני, במטרה לספק אינדקס של שמות שפורסמו במקום לקבוע את המינוח הבוטני המקובל.

== ראו גם==
* The Plant List

== קישורים חיצוניים ==

* 

קטגוריה:מאגרי מידע
קטגוריה:טקסוני צמחים
ג'ורדין הויטמה

ג'ורדין הויטמה (באנגלית: Jordyn Huitema; נולדה ב-8 במאי 2001 צ'יליוואק שבקנדה) היא כדורגלנית קנדית, המשחקת בעמדת החלוץ במועדון האמריקאי סיאטל ריין ובנבחרת קנדה לנשים. היא נבחרה כיורשת פוטנציאלית לאגדת הכדורגל הקנדית כריסטין סינקלייר.

==ביוגרפיה==
הויטמה נולדה בצ'יליוואק שבקנדה ושורשי משפחתה הגיעו מהולנד. היא החלה לשחק כדורגל מגיל ארבע עם צ'יליוואק ולמדה בחטיבת הביניים של בית הספר התיכון רוזדייל. אחיה ברודי היה כדורגלן עבור ונקובר וייטקאפס ושיחק באוניברסיטת דוק. אח נוסף שלה בשם טרנט שיחק הוקי קרח בליגת ההוקי הצעירה בססקצ'ואן עבור הומבולדט ברונקוס.

בתור נערה שיחקה בקבוצות הנוער הקנדיות צ'יליוואק, סורי יונייטד וונקובר וייטקאפס. ביולי 2018 הוכרז כי הויטמה תשחק עבור פריז סן-ז'רמן לנשים, אולם לפני שחתמה על חוזה סיימה את לימודיה בבית הספר וכך קיבלה את ההסמכה במכללה. במאי 2019 קיבלה חוזה לארבע שנים במועדון.

===נבחרת קנדה===
לפני שהופיעה בנבחרת הבוגרת, הויטמה זכתה עם הנבחרת עד גיל 15 בגביע הזהב בשנת 2014. בגמר הטורניר שנערך ב-17 באוגוסט כבשה את הפנדל המכריע בדו-קרב הפנדלים נגד האיטי לאחר והמשחק נגמר בתוצאה
1–1. כעבור שנתיים סיימה עם הנבחרת עד גיל 17 במקום השלישי בגביע הזהב. הויטמה נבחרה להיות בנבחרת המצטיינת של הטורניר וכבשה לאורכו 8 שערים, אחד פחות ממלכת השערים המקסיקנית אליסון גונזלס. באותה תחרות ב-2018 קנדה סיימה שוב במקום השלישי.

הויטמה ערכה את הופעת הבכורה בנבחרת הבוגרת ב-8 במרץ 2017 נגד ספרד במתכונת גמר גביע אלגארבה. כשלושה חודשים לאחר מכן ב-11 ביוני כבשה את שני שעריה הראשונים בניצחון 0–6 על קוסטה ריקה. בגביע הזהב של 2018 עזרה לקנדים להעפיל למונדיאל 2019 עם רביעייה בניצחון 0–12 על קובה. הם הפסידו 2–0 בגמר לארצות הברית, ובסך הכל כבשה ארבעה שערים לאורך הטורניר.

במונדיאל 2019 הייתה לשחקנית הגבוהה ביותר מכלל חברות נבחרתה עם גובה של 1.80 מ'. היא שותפה רק בהפסד 2–1 להולנד. קנדה הודחה בשמינית הגמר נגד שוודיה.

הויטמה נכללה בסגל נבחרת קנדה למונדיאל 2023. היא פתחה בכל משחקי שלב הבתים, אך קנדה שסיימה במקום השלישי הודחה כבר בשלב זה.

==חיים אישיים==
הויטמה נמצאת במערכת יחסים עם הכדורגלן הקנדי אלפונסו דייוויס, שמשחק בקבוצת באיירן מינכן, מאז ספטמבר 2017. במאי 2022 הודיעו השניים על פרידה.

==תארים==
;פריז סן-ז'רמן
*אליפות צרפת: 2020/2021
;נבחרת קנדה
*מדליית זהב אולימפית: 2020

==קישורים חיצוניים==

* 

==הערות שוליים==

קטגוריה:כדורגלניות קנדיות
קטגוריה:כדורגלניות פריז סן-ז'רמן
קטגוריה:אלופות אולימפיות קנדיות: כדורגל
קטגוריה:כדורגלניות קנדיות באולימפיאדת טוקיו (2020)
קטגוריה:כדורגלניות באולימפיאדת פריז (2024)
קטגוריה:קנדים ממוצא הולנדי
קטגוריה:קנדיות שנולדו ב-2001
הרמן אוטומר הרצוג

הרמן אוטומר הרצוג (באנגלית: Hermann Ottomar Herzog; 15 בנובמבר 1832 – 6 בפברואר 1932) היה אמן גרמני ואמריקאי בולט מהמאה התשע עשרה ותחילת המאה העשרים, והידוע בעיקר בנופיו. הוא קשור לבית הספר לציור בדיסלדורף.<ref>. In: Hans Vollmer (Hrsg.): Begründet von Ulrich Thieme und Felix Becker. Band 16: Hansen–Heubach. E. A. Seemann, Leipzig 1923, S. 570.</ref>

== ביוגרפיה ==
הוא נולד בברמן, גרמניה ונכנס לאקדמיה של דיסלדורף בגיל שבע עשרה. הרצוג זכה להצלחה מסחרית מוקדמת, שאיפשרה לו לנסוע בהרחבה ולהמשיך בהכשרתו. פטרוניו כללו בני מלוכה ואצולה ברחבי אירופה.

בסוף שנות ה-1860, לאחר טיול נרחב בנורווגיה, התיישב הרצוג לצמיתות ליד פילדלפיה בארצות הברית. לאחר מכן הוא נסע ברחבי ארצות הברית. ומקסיקו. הוא צייר בדרכו ברחבי מדינות המערב והגיע לקליפורניה בשנת 1873. עבודותיו מנסיעה זו כללו סדרת ציורי עמק יוסמיטי. בשנת 1876 הוא קיבל פרס בתערוכת המאה בפילדלפיה על ציורו של היוסמיטי. הרצוג ערך גם נסיעות נרחבות למיין ופלורידה כדי לצייר.<ref>Peter Hastings Falk: Who was Who in American Art. Sound View, Madison 1985, , S. 279.</ref>

מכיוון שהיה משקיע נבון, הרצוג לא היה צריך להיות תלוי במכירת יצירותיו כדי לשמור על אורח חיים נוח. לאחר מותו, משפחתו שמרה על קבוצה גדולה מציוריו, שרובם שוחררו לשוק האמנות בשנות השבעים. מספר מוזיאונים אמריקאיים ואירופיים בולטים כוללים את עבודותיו של הרצוג כחלק מהאוספים שלהם.

עבודתו של הרצוג נחשבת לעיתים כחלק מאסכולת נהר ההדסון, אם כי היא מציאותית יותר ודרמטית פחות מיצירותיהם של חבריו פרדריק אדווין צ'רץ או אלברט בירסטדט.

מוזיאון נהר ברנדווין בצ'אדס פורד, פנסילבניה, ערך תערוכה גדולה מיצירותיו של הרצוג בשנת 1992 ופרסם קטלוג של עבודותיו. בחייו הארוכים יצר הרצוג יותר מ -1,000 ציורים.

== גלריה ==
<gallery mode="packed" heights="180">
File:Hermann Ottomar Herzog - El Capitan, Yosemite (Sentinel Rock) - 1917.358.1 - Reading Public Museum.jpg|יוסמיטי

File:Hermann Herzog - Fishermen on the beach.jpg|דייגים בחוף

File:Hermann Herzog - Mountain Lake Near Telemarken, Norway.jpg|נוף הררי

File:Hermann Herzog Water Mill 1872.jpg|טחנת מים

File:Herzog, Moonlight in Holland.jpg|ירח בהולנד

File:Herzog Herman Maine Coast Near Bar Harbor.jpg|חוף מיין

File:Hermann Herzog - Venetian canal.jpg|ונציה

File:Hermann Herzog - Riverbank Hideaway, 1875.jpg|גדות הנהר
</gallery>
== קישורים חיצוניים ==

== הערות שוליים ==

 

קטגוריה:ציירים גרמנים
קטגוריה:ציירים אמריקאים
קטגוריה:אמריקאים שנולדו ב-1832
קטגוריה:אמריקאים שנפטרו ב-1932
קטגוריה:גרמנים שנפטרו ב-1932
נווה אליעזר

נווה אליעזר היא תת-שכונה בדרום מזרח תל אביב-יפו, המהווה חלק מכפר שלם ומשויכת לרובע 9.

השכונה הוקמה בשנות ה-70 על חורבות הכפר הערבי סלמה. בעבר השכונה נודע כמוקד של סמים ופשע. בעשורים האחרונים השכונה הפכה למעט יוקרתית יותר, ומחירי הדירות שבה עלו. בנובמבר 2020 החל פרויקט פינוי-בינוי משמעותי בשכונה שכלל בינוי של כמאות דירות.

בשכונה פועל מרכז קהילתי המפעיל חוגים, אולם ספורט וספריה. בנוסף על כך, בשכונה פועל גם בית חב"ד.

== הערות שוליים ==

קטגוריה:כפר שלם
קטגוריה:תל אביב-יפו: שכונות
רשות ניקוז ירקון

רשות ניקוז ירקון היא רשות ניקוז ותאגיד סטטוטורי, אשר אחראית על ניקוז וטיפוח הנחלים בגוש דן, ובראשם נחל איילון והירקון. רשות הניקוז כפופה למשרד להגנת הסביבה. הרשות הוקמה בשנת 1997 כתוצאה מהרפורמה שבוצעה ברשויות הניקוז. יושב ראש הרשות הוא ראש מועצת שדות דן, דוד יפרח. שטח רשות ניקוז ונחלים ירקון הוא 804,000 דונם, המאכלסים 1.7 מיליון תושבים (הרשות עם מספר התושבים הגבוה בארץ). משרדי החברה ממוקמים בפתח תקווה. בשנת 2020 תקציב הארגון היה 3.8 מיליון ש"ח.

הרשות פועלת מתוקף "חוק הניקוז וההגנה מפני שיטפונות" (1957), צו הניקוז (1960), חוק המים (1959), אכרזת הניקוז (1996) וצו רשויות נחלים ומעיינות (2003).

מבין הפרויקטים שקידמה הרשות, ניתן למנות את:
* הניקוז בפארק אריאל שרון
* עזרה בניקוז אזורי מסילות רכבת ישראל

== רשויות מקומיות בשטח הרשות ==
* ערים: תל אביב-יפו, כפר סבא, אלעד
* מועצות מקומיות: אזור, ג'לג'וליה, שוהם
* מועצות אזוריות: שדות דן, גזר, דרום השרון, מטה יהודה

== קישורים חיצוניים ==
* 
* 

== הערות שוליים ==

קטגוריה:אלעד
קטגוריה:כפר סבא
קטגוריה:מועצה אזורית גזר
קטגוריה:מועצה אזורית דרום השרון
קטגוריה:מועצה אזורית מטה יהודה
קטגוריה:מועצה אזורית שדות דן
ירקון
קטגוריה:תל אביב-יפו
ספרינגס

ספרינגס (באנגלית: Springs) היא עיר עצמאית לשעבר במזרח ראנד, כיום חלק מעיריית המטרופולין אקורולני במחוז חאוטנג, דרום אפריקה. היא נמצאת 50 ק"מ מזרחית ליוהנסבורג ו-72 ק"מ דרום-מזרחית מפרטוריה. שמה של העיר מגיע ממספר רב של מעיינות באזור. מתגוררים בה למעלה מ-121,000 תושבים.

== היסטוריה ==
השם ספרינגס ניתן לאזור עוד לפני הקמת העיר בסוף המאה ה-19 על ידי מודד הקרקעות ג'יימס ברוקס. הוא כנראה נתן את השם ספרינגס (מעיינות באנגלית) בגלל ריבוי המעיינות באזור. אבל לפי סיפור אחר הוא רצה לקרוא למקום על שמו, אך מכיוון ששמו ברוקס דמה כל כך למילה "broek" (מכנסיים) באפריקאנס, הוא חשש שהחקלאים האפריקאנרים באזור ילעגו לו.

ב־16 בספטמבר 1884 פורסמה המפה הרשמית של ספרינגס בפרטוריה. בתחילה, ערך הקרקע היה שווה ל־200 ראנד. אך גילוי הפחם והזהב וכרייתו שלאחר מכן הגדיל את הערך האדמה במידה ניכרת.

הפחם שהתגלה בספרינגס היה באיכות טובה ובשנת 1888 נחתם החוזה הראשון לכריית פחם באזור. בתחילה הכרייה הייתה בקנה מידה קטן, אך עלתה כשהוקם המכרה המזרחי הגדול. מסביב למכרה היו מספר בתי ברזל גלי, ואף על פי שהיו מספר מלונות קטנים וסוחרים כלליים, ספרינגס עדיין לא הייתה עיר. היישוב גדל ובשנת 1902 מונתה ועדת בריאות שתשמור על בנייתם ומיקומם של מבנים וגם על ההיגיינה בעיירה הגדלה. בשנת 1899 התגלה זהב בחווה גדולד ומספר מכרות זהב נפתחו בספרינגס.

באפריל 1904 הוכרזה האזור כעיירה שקיבל את השם המקום ספרינגס, ועדת הבריאות הוחלפה על ידי מועצת עיר, והיא פרחה כעיירת כורים. בשנת 1962 ייצר ספרינגס 10% מזהב המדינה ו-9% מהאורניום שלה. עם זאת, בסוף שנות ה-60 של המאה העשרים רוקנו המכרה האחרון בעיר, מכרה דחהפונטיין (מילולית: Daggafonteinmyn). העיירה לא מתה, אלא התפתחה למרכז תעשייתי.

ספרינגס הוא כיום אחד ממרכזי התעשייה של ויטווטרסראנד וגם השער המזרחי של חאוטנג לכיוון מפומלנגה וצפון קוואזולו-נטאל. הכרייה הוחלפה בתעשיות ייצור והנדסה בעלות חשיבות כלכלית; מוצרי האזור כוללים מתכות מעובדות, כימיקלים, נייר ומוצרי מזון.

== קהילה יהודית ==
עד לסוף שנות התשעים של המאה העשרים הייתה קהילה יהודית גדולה בספרינגס. היו שם שני בתי כנסת, עם בסך הכל 300 משפחות. היום (2021) רוב הקהילה עזבה ליוהנסבורג, קייפטאון, או היגרה לישראל, אוסטרליה, ארצות הברית, ובריטניה.

== קישורים חיצוניים ==

* 

קטגוריה:דרום אפריקה: ערים
קטגוריה:חאוטנג
קטגוריה:יישובים שהוקמו ב-1904
דדו איוואן

דדו איוואן (במקדונית: Дедо Иван) היה עיתון מקדוני לא חוקי, שהיה שייך למפלגה הקומוניסטית של יוגוסלביה בקומאנובו.<ref>Документи за Народноослободителната војна и Народната револуција во Куманово и Кумановско 1941-1942, (второ дополнето издание), Куманово, мај 1980, 83–181.</ref> העיתון פורסם בין 15 באוגוסט ל-15 בספטמבר 1941 ונכתב בניב קומאנובו .<ref>Д-р Боро Мокров, Развојот на македонскиот печат и новинарство (од првите почетоци до 1945 година), Скопје, 1980, 403–406</ref><ref>Јордан Цеков - Дане, „Бојан Зафировски - Бојчо“, Скопје, 2006, 23 стр.</ref> בסך הכל, העיתון פרסם 3 גיליונות. העורך הראשי של העיתון היה אפוסטול זורדומיק-טולי, וחברי מערכת המערכת היו בויאן זפירובסקי , פנצ'ה פשב , קוצ'ו פופוב ולזר סוקולוב .<ref>Зборник трудови од историјата на македонскиот печат, Скопје, 1987, 271–281</ref> המהדורה הראשונה הודפסה בביתו של יורדן צ'קוב-דיין .

כפי שנכתב בעיתון עצמו, מטרת העיתון הייתה:<ref>ДАРМ – Скопје, инв. бр. 240</ref>

בקשר לשם העיתון, במאמר "הציבור הכל ישר" (במקדונית: На сета чесна јавност), בגיליון הראשון של ה-"דדו איוואן", שיצא ב-15 באוגוסט 1941, נכתב כי: <ref>Јордан Цеков - Дане, „Бојан Зафировски - Бојчо“, Скопје, 2006, 24 стр.</ref>

== קישורים חיצוניים ==
* [http://macedonian.atspace.com/knigi/ded_iv.htm המהדורה השלישית של "דדו איוואן"]
* [https://www.marxists.org/makedonski/zafirovski/1941/denesna-utresna-makedonija.htm בויאן זפירובסקי, "D'nshnja i jutreshnja Makedonija", "Dedo Ivan", גיליון 3]

== הערות שוליים ==

קטגוריה:עיתונים
קטגוריה:1941
קטגוריה:מקדוניה הצפונית: היסטוריה
קטגוריה:המפלגה הקומוניסטית של יוגוסלביה
קטגוריה:יוגוסלביה: היסטוריה
Amen (שיר של וינסנט בואנו)

"Amen" (בעברית: "אמן") הוא שיר שהוקלט על ידי הזמר האוסטרי וינסנט בואנו. השיר יצג את אוסטריה באירוויזיון 2021.

== רקע ==
וינסנט בואנו נבחר לייצג את אוסטריה בתחרות האירוויזיון 2020 ב-12 בדצמבר 2019. לאחר שהתחרות בוטלה בעקבות מגפת הקורונה, הודיעה ORF ב-26 במרץ 2020 כי בואנו יישאר וייצג את המדינה באירוויזיון 2021.<ref name="Austria"></ref>

ב-26 בפברואר 2021 נודע שם השיר עימו בואנו יצג את אוסטריה באירוויזיון, "Amen". השיר שובץ להופעה בחציו הראשון של חצי הגמר השני של אירוויזיון 2021.

== באירוויזיון ==
ב-20 במאי 2021, בואנו ביצע את השיר בחצי הגמר השני של התחרות וכשל בניסיון להעפיל לגמר, לאחר שהגיע למקום ה-12 עם 66 נקודות.

==קישורים חיצוניים==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי אירוויזיון 2021
קטגוריה:שירי אוסטריה באירוויזיון
קטגוריה:שירים באנגלית
קוטג' (אלבום)

קוטג הוא אלבום הסולו הראשון של הראפר הישראלי קוטג'. האלבום יצא לאור ב-2009 דרך היי פידליטי.

האלבום הוא אלבומו הראשון של קוטג' לאחר פירוק ההרכב "בויאקה", בו היה חבר יחד עם נימי נים וקוואמי ויחד הוציאו את האלבום היחיד שלהם הנושא את שמו של ההרכב, "בויאקה".

האלבום כולל 13 רצועות שהופקו על ידי דניאל קסטנבוים, אסי איילון, די ג'יי אלארם, אורי שוחט ומומי לוי.

באלבום מתארח קוואמי.

== ביקורות ==

הבלוגר ומבקר המוזיקה יוסי חרסונסקי סקר את האלבום בחיוב ואף העניק לו ארבעה כוכבי זהב מתוך חמישה.

== רשימת רצועות ==

== קישורים חיצוניים ==
* [https://mainstreet-il.bandcamp.com/album/--48 קוטג'], באתר בנדקמפ
* 
* 

== הערות שוליים ==

קטגוריה:אלבומי בכורה מ-2009
קטגוריה:אלבומי היפ הופ ישראליים
קטגוריה:אלבומים שהופקו על ידי אורי שוחט
ג'ון ס. הרינגטון

ג'ון סטיוארט הרינגטון (באנגלית: John Stewart Herrington; נולד ב-31 במאי 1939) הוא פוליטיקאי לשעבר אמריקאי. בין השנים 1985–1989 היה הרינגטון מזכיר האנרגיה של ארצות הברית, במהלך כהונתו השנייה של הנשיא רונלד רייגן.

== ביוגרפיה ==
הרינגטון נולד בלוס אנג'לס שבקליפורניה, ובשנת 1961 השלים לימודי תואר ראשון בכלכלה באוניברסיטת סטנפורד. כעבור שלוש שנים, ב-1964, השלים את לימודיו במכללת הייסטינגס, בית הספר למשפטים של אוניברסיטת קליפורניה. בהיותו סטודנט בסטנפורד, הוא הצטרף לאחוות דלתא אפסילון. הוא עסק בעריכת דין באופן פרטי מ-1965 עד 1981, בעיקר בסן פרנסיסקו, ולאחר מכן היה לפרקליט במגזר הציבורי כשעבד כסגן התובעי המחוזי במחוז ונטורה.

בשנים 1981–1983 היה הרינגטון עוזר מזכיר הצי של ארצות הברית לענייני כוח אדם וכוחות מילואים. בשנת 1985 מונה בידי נשיא ארצות הברית רונלד רייגן למזכיר האנרגיה של ארצות הברית.

לאחר שירותו בממשלה הפדרלית של ארצות הברית, היה הרינגטון יושב ראש חברת ההוצאה לאור "Harcourt". הוא נשאר פעיל בפוליטיקה במדינת ביתו, לאחר שכיהן תקופה כיו"ר המפלגה הרפובליקנית בקליפורניה. הוא הבעלים של ויק סטיוארט'ס (Vic Stewart's), מסעדה לממכר סטייקים, הפועלת בעיקר בקליפורניה. הוא גם מתווך נדל"ן ומספק שירותי ייעוץ ארגוני לתאגידים שונים.

== קישורים חיצוניים ==

== הערות שוליים ==

קטגוריה:בוגרי אוניברסיטת סטנפורד
קטגוריה:בוגרי בית הספר למשפטים של אוניברסיטת קליפורניה
קטגוריה:קצינים וחוגרים בצי ארצות הברית
קטגוריה:קליפורניה: אישים
קטגוריה:מזכירי האנרגיה של ארצות הברית
קטגוריה:חברי הקבינט של ארצות הברית בממשל רונלד רייגן
קטגוריה:אמריקאים שנולדו ב-1939
העלייה

העלייה הוא אלבום הבכורה של הראפר הישראלי וייב איש. האלבום יצא לאור ב-4 במרץ 2020, על ידי חברת התקליטים שיגולה רקורדס.<ref></ref>

== רקע והפקה ==
האלבום הוא אלבומו הראשון של וייב איש לאחר פירוק הצמד "תלא מובב", בו היה חבר יחד עם קיד קופר ויחד הוציאו את האלבום היחיד שלהם הנושא את שמו של ההרכב. המפיק המרכזי של האלבום הוא די ג'יי מש, ממקימי הלייבל שיגולה רקורדס,<ref></ref> שהפיק את כל השירים באלבום, למעט "מה עשית" ו"ג'ולי" שהפיק מיכאל כהן, "בלעדייך" שהפיק הפנר ו"לפעמים" הפיק צוקוש. מקורו של שם האלבום הוא רחוב "העלייה" בדרום תל אביב, שם גדל וייב איש.<ref></ref>

== הצלחה ==
האלבום זכה להצלחה במצעדי אפל מיוזיק, תוך שהגיע בשיאו למקום ה-17.<ref></ref> ב-19 באפריל יצא הסינגל המוביל מהאלבום, "ג'ולי", שנכנס לפלייליסט של גלגלצ.

== רשימת רצועות ==

== הערות שוליים ==

קטגוריה:אלבומי בכורה מ-2020
קטגוריה:אלבומי היפ הופ ישראליים
קטגוריה:אלבומי חברת שיגולה רקורדס
Not Letting Go

"Not Letting Go" (בעברית: לא מרפה) הוא סינגל של הראפר הבריטי, טייני טמפה, בשיתוף עם הזמרת הבריטית, ג'ס גלין. השיר יצא כהורדה דיגיטלית בבריטניה ב-21 ביוני 2015, כסינגל הראשי של אלבום האולפן השלישי של טייני טמפה, Youth . הסינגל מופיע גם בגרסת הדלוקס של אלבום הבכורה של גלין, I Cry When I Laugh (2015). "Not Letting Go" מכיל מדגם מתוך השיר "Not for Long" של הראפר האמריקאי B.o.B<ref name="DS listen"></ref> ומכיל גם מדגם מתוך השיר "There's a Better Way" מתוך אלבומו של ג'רמיין ג'קסון מהאלבום Let Me Tickle Your Fancy .

השיר הגיע למקום הראשון במצעד הסינגלים הבריטי, והיה הסינגל השישי של טמפה והרביעי של גלין שהגיע למקום הראשון באותו מצעד (יותר מכל אמן אחר בעשור השני של המאה ה-21).<ref></ref> טמפה עקף את דיזי רסקל לרוב הסינגלים שהגיעו למקום הראשון של אמן ראפ בריטי.<ref></ref> בנוסף, לסינגל יש יותר מ-83 מיליון השמעות בספוטיפיי.

== רקע ==
בראיון של טייני טמפה ל-דיגיטל ספיי, אמר כי: בנוסף, הוא אמר גם כי .<ref name="DS listen"/>

== וידאו קליפ ==
הווידאו קליפ בוים על ידי צ'רלי רובינס וג'ו אלכסנדר. הוא צולם בפארק ברוקוול, בריקסטון, דרום לונדון.<ref></ref>

== הופעות חיות ==
טמפה ביצעה את השיר עם סשה קיבל בתוכנית The Graham Norton Show , כאשר גלין עברה ניתוח בשפתות הקול שלה.<ref name="gn"></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|זהב
|35,000
|-
!איטליה (FIMI)
|פלטינה
|50,000
|-
!הממלכה המאוחדת (BPI)
|פלטינה
|600,000
|}

== היסטוריית יציאות לאור ==
{| class="wikitable plainrowheaders"
! scope="col" | מדינה
! scope="col" | תאריך יציאה
! scope="col" | פורמט
! scope="col" | חברת תקליטים
! scope="col" | הערות
|-
! scope="row" | אירלנד
| 19 ביוני 2015
| rowspan="2" | הורדה דיגיטלית
| rowspan="2" | פרלפון
|<ref></ref>
|-
! scope="row" | בריטניה
| 21 ביוני 2015
|<ref></ref>
|-
|}

== קישורים חיצוניים ==

== הערות שוליים ==

קטגוריה:שירי 2015
קטגוריה:סינגלים מ-2015
קטגוריה:שירי ג'ס גלין
קטגוריה:שירים באנגלית
קטגוריה:שירים שנכתבו על ידי ג'ין ג'ין
קטגוריה:שירים שנכתבו על ידי ג'ס גלין
קטגוריה:סינגלים שהגיעו למקום הראשון במצעד הסינגלים הבריטי
מרווה לאוד

מרווה אאוטמהארט (בצרפתית: Marwa Outamghart; נולדה ב-12 בדצמבר 1996) היא זמרת-יוצרת צרפתייה-מרוקאית, הידועה בזכות להיטה הבינלאומי "Bad Boy", שיצא לאור בשנת 2018 והפך לאחד מהשירים הצרפתיים המצליחים ביותר בעשור השני של המאה ה-21.<ref name=":0"></ref> הוא צבר בספוטיפיי למעלה מ-92 מיליון השמעות.<ref name=":1"></ref> עם זאת, בצרפת זכתה להצלחה כבר בשנת 2017, כאשר הוציאה את השיר "Fallait pas", שהפך לאחד מהשירים הנמכרים ביותר בכל הזמנים בצרפת, תוך שקיבל את תואר היהלום במדינה.<ref name=":2" />

אלבום הבכורה שלה Loud, שיצא לאור בשנת 2018, קיבל את תואר הפלטינה הכפולה על ידי איגוד תעשיית ההקלטות הצרפתי.<ref name=":2"></ref>

==ביוגרפיה==
מרווה לאוד נולדה ב-12 בדצמבר 1996, וגדלה בשטרסבורג, צרפת.<ref></ref> היא נולדה למשפחה גדולה, כשיש לה ארבע אחיות ואח אחד. היא החליטה להתחיל את הקריירה המוזיקלית שלה בשנת 2016 ועזבה את בית הספר לטובת תעשיית המוזיקה, תוך שהקליטה את "Mehdi" שיצא כסינגל הבכורה שלה בשנת 2017.<ref></ref>

==קריירה==
סינגל הבכורה של לאוד "Mehdi" יצא לאור בשנת 2017, וזכה להצלחה מתונה כאשר הגיע למקום ה-51 במצעד הסינגלים שבצרפת.<ref name=":0" /> בשנה שלאחר מכן, הוציאה את "Fallait pas" שהפך ללהיט בצרפת, כאשר הגיע לעשירייה הפותחת במצעד הסינגלים של המדינה.<ref name=":0" /> הסינגל השלישי שלה "Billet" יצא לאור פרק זמן לאחר מכן, וזכה להצלחה פחותה מקודמו.<ref name=":0" /> הפריצה הבינלאומית שלה אירעה כאשר הוציאה את הלהיט "Bad Boy" שלימים, הפך לאחד מהשירים הצרפתיים המצליחים ביותר בעשור השני של המאה ה-21.<ref name=":0" /> הוא צבר למעלה מ-92 מיליון השמעות בספוטיפיי,<ref name=":1" /> וקיבל את תואר הפלטינה על ידי איגוד תעשיית ההקלטות הצרפתי.<ref name=":2" /> בין השנים 2020–2021 זכה השיר להצלחה מחודשת, בעקבות כך שהפך לפופולרי בטיקטוק.<ref></ref> אלבום הבכורה שלה Loud, יצא לאור בשנת 2018 וזכה להצלחה רבה.<ref name=":2" /> הוא קיבל את תוארה הפלטינה הכפולה במדינה.<ref name=":2" />

במרוצת השנים, הוציאה לאוד שלל להיטים, תוך שקיבלה את תואר הזהב על שלושה משיריה, תואר הפלטינה על שלושה משיריה ותואר היהלום על "Fallait pas", שהפך לאחד מהשירים הנמכרים ביותר בכל הזמנים בצרפת.<ref name=":2" />

== דיסקוגרפיה ==
=== אלבומי אולפן ===
* 2018: Loud
* 2019: My Life

==קישורים חיצוניים==

== הערות שוליים ==

קטגוריה:זמרות צרפתיות
קטגוריה:זמרות-יוצרות צרפתיות
קטגוריה:צרפתים ממוצא מרוקאי
קטגוריה:מלחינים צרפתים במאה ה-20
קטגוריה:מלחינים צרפתים במאה ה-21
קטגוריה:ילידות 1996
קטגוריה:צרפתים שנולדו ב-1996
ליאור קררה

ליאור קררה (נולד ב-14 באוגוסט 1997) הוא כדורסלן ישראלי המשחק בעמדת הסמול פורוורד בהפועל גליל עליון.

==קריירה==
קררה התחיל את דרכו במחלקת הילדים של מכבי עירוני רעננה, עיר מגוריו, בה שיחק כל השנים עד לקבוצת הנוער. הוא היה שותף לאליפויות של רעננה בליגת העל לנוער בשנים 2013 ו-2014. בשנת 2015 קררה נבחר לחמישיית העונה בליגת העל לנוער. בנוסף זכה עם תיכון מור מטרו-ווסט רעננה באליפות ליגת העל לתיכונים ולאחר מכן גם במדליית ארד במסגרת אליפות העולם לתיכונים כשהוא קולע 22 נקודות בממוצע למשחק ונבחר לחמישיית הטורניר. באותה עונה החל לשחק בקבוצה הבוגרת של רעננה אשר שיחקה בליגה הלאומית. במשחק האחרון של העונה, נגד א.ס. רמת השרון, קרע קררה את הרצועה הצולבת ואת גיד הפיקה בברך מה שגרם לו להחמיץ את כל עונת . עונה לאחר מכן חזר וסיים עם 9.6 נקודות ו-3.8 ריבאונדים בממוצע למשחק.

בעונת חתם קררה בהפועל גליל עליון שם שותף ב-37 משחקים והעמיד ממוצעים של 11.7 נקודות, 5.8 ריבאונדים ו-1.7 אסיסטים בכמעט 34 דקות למשחק. קררה הצליח להגיע עם הקבוצה עד לגמר הפלייאוף שם הפסידו 1–3 למכבי חיפה כשבניצחון היחיד שלהם, במשחק 2, קלע קררה שיא קריירה של 26 נקודות ו-5 שלשות.

לאחר העונה הטובה בגליל עליון, קיבל קררה הזדמנות ראשונה בליגת העל כשב-3 ביולי 2019 חתם לשנתיים בעירוני נס ציונה. בעונתו הראשונה שותף ב-15 משחקים והעמיד ממוצעים של 6 נקודות ו-3.1 ריבאונדים ב-18.5 דקות. קררה הצליח להגיע עם הקבוצה עד לרבע גמר הפלייאוף שם הפסידו 0–2 להפועל ירושלים.

בעונת 2020/21 זכה עם קבוצת נס ציונה בגביע היורופקאפ, לאחר שניצחו את סטאל אוסטרוב ויילקופולסקי מפולין 74:82..

בתחילת עונת 2022/23, לאחר עזיבתו של טל דן, מונה ליאור קררה לקפטן המועדון.

לאחר משחק אחד בפתיחת הליגה וכמה משחקי אימון נפצע קררה בברך ולא שב לשחק עד תום העונה עקב הפציעה.

בעונת 2023/2024 חתם קררה בהפועל גליל עליון וחזר לקבוצה לקדנציה נוספת.

===קריירה בינלאומית===
קררה זומן לנבחרת הנוער במסגרת אליפות אירופה עד גיל 18 של דרג ב'. קררה העמיד ממוצעים של 5.6 נקודות ו-5.6 ריבאונדים למשחק מה שעזר לנבחרת להגיע עד לשלב הגמר שם הפסידו לשוודיה וזכו במדליית הכסף דבר שהספיק לנבחרת כדי לעלות לדרג א'.

את כל שנותיו בנבחרת העתודה הפסיד קררה בעקבות פציעה.

בשנת 2019, זומן קררה לסגל האולימפי של נבחרת ישראל במסגרת האוניברסיאדה, שם תחת עודד קטש הצליחה הנבחרת להגיע למקום הרביעי.

==קישורים חיצוניים==

== הערות שוליים ==

קטגוריה:כדורסלני מכבי רעננה
קטגוריה:כדורסלני הפועל גליל עליון
קטגוריה:כדורסלני עירוני נס ציונה
קטגוריה:כדורסלנים ישראלים
קטגוריה:בוגרי תיכון מור מטרו-ווסט רעננה
קטגוריה:ישראלים שנולדו ב-1997
סקיד רו (לוס אנג'לס)

טור אוהלי דרי רחוב על המדרכה, לצד דוכן מאולתר למכירת חולצות בשכונת סקיד רו
סקיד רו (באנגלית: Skid Row) היא שכונת מצוקה במרכז העיר לוס אנג'לס. שמה השני של השכונה הוא Central City East - מרכז העיר מזרח. שטח השכונה הוא כשבעה קילומטר מרובע. גבולות השכונה הם רחוב מספר שלוש בצפון, רחוב מספר שבע בדרום, שדרת אלמדה במזרח ורחוב מיין במערב.

מאז המשבר הכלכלי העולמי של שנת 1929 התקבצו בשכונה דרי רחוב רבים. עיריית לוס אנג'לס מרכזת את כל השירות שהיא נותנת לדרי רחוב בשכונה זו. נכון לשנת 2019 גרו ברחובות השכונה בין 4000 לבין 8000 דרי רחוב, לצד כ-5000 דיירים במגורים מוסדרים (כולל דיירי קבע בבתי מלון). השכונה נחשבת לשכונת פשע, ובמהלך ההיסטוריה פעלו בה רוצחים סדרתיים ועבריינים רבים מסוגים מגוונים. בשכונה היו גם פרעות ומתקפות המוניות נגד המשטרה. ברחוב מיין, שבקצה השכונה, שוכן מלון ססיל, שצבר מוניטין של חממת פשע.

השכונה נוסדה במחצית השנייה של המאה ה-19, באזור שקודם לכן שימש את חוטבי העצים להובלת גזעי העץ, במורד הגבעה, אל הנהר. הבניינים המרכזיים בשכונה, בזמן שהייתה צעירה, היו בתי הארחה לאוכלוסיות פועלים זמניים.

==קישורים חיצוניים==

קטגוריה:לוס אנג'לס: שכונות
קפפנברג בולס

קפפנברג בולס (בגרמנית: Kapfenberg Bulls) היא קבוצת כדורסל אוסטרית מהעיר קפנברג, המתחרה בליגת העל האוסטרית.

== היסטוריה ==
מאז 1991 שיחקו הבולס בבונדסליגה האוסטרית בכדורסל, ליגת הכדורסל המקצועית האוסטרית הגבוהה ביותר. בין השנים 2001–2004 הגיע המועדון להישג השיא עם 4 אליפויות רצופות. התואר האחרון בו זכתה הקבוצה היה הגביע האוסטרי בשנת 2007. בשנת 2009 הגיעה הקבוצה למקום השלישי בליגה המרכז אירופאית, הישג השיא לקבוצה אוסטרית בטורניר בין לאומי.

בשנת 2017 זכתה הקבוצה פעם נוספת באליפות הליגה האוסטרית, הפעם החמישית והראשונה מאז 2004, בשתי העונות שלאחריה הצליחה הקבוצה לשמור על תואר האליפות וזכתה פעמים נוספות באליפות המדינה.

=== תארים ===
ליגת העל האוסטרית (7)
2000/01, 2001/02, 2002/03, 2003/04, 2016/17, 2017/18, 2018/19
:סגנית (2) 2013/14, 2020/21

הגביע האוסטרי: (4)
2006/07, 2013/14, 2016/17, 2017/18, 2018/19, 2019/20

הסופרקאפ האוסטרי
2001/02, 2002/03, 2013/14, 2016/17, 2017/18

== סגל שחקנים ==

== קישורים חיצוניים ==
* 

קטגוריה:קבוצות כדורסל אוסטריות
Nah Nah Nah

Nah Nah Nah הוא סינגל של הראפר האמריקאי קניה וסט. השיר יצא לאור ב-16 באוקטובר 2020, על ידי חברות התקליטים GOOD Music ודאף ג'אם, כסינגל שלא מתוך האלבום. השיר נכתב והופק על ידי וסט והמפיק המוזיקלי האמריקאי דם ג'וינטז . הרמיקס לשיר, בהשתתפות דה-בייבי ו-2 צ'יינז, יצא לאור ב-13 בנובמבר 2020. השיר הוא שירו השני של וסט כאמן סולו בשנת 2020, לאחר "Wash Us in the Blood" בהשתתפות טראוויס סקוט.

השיר הגיע למקום ה-18 במצעד שבניו זילנד וצבר סך מצטבר של 25 מיליון השמעות ברשת הזרמת המדיה ספוטיפיי.<ref></ref><ref></ref>

==רקע==
ב-14 באוקטובר 2020, וסט שיתף בטוויטר קטע משיר בשם "Nah Nah Nah", בו הוצג צילום הניצחון בנוקאאוט של חואקין באקלי ב-Fight Night ומלחמת הכוכבים של אליפות הלחימה האולטימטיבית.<ref></ref><ref name="hype1"></ref> השיר יצא לאחר סדרת ציוצים מווסט, שחגג את תוצאות הסקרים של הנשיאות בקנטקי, שהתבררו אחר כך כמזויפות.<ref name="hype1" /><ref name="hype2"></ref> הוא יצא רשמית לשירותי הזרמת המדיה בלילה של 16 באוקטובר, לאחר שהושק במלואו בתוכנית "Power 92" של די ג'יי פאריס בשיקגו.<ref name="hype2" />

ב-18 באוקטובר צייץ וסט צילום מסך של שיחת טקסט עם דה-בייבי,<ref></ref> ורמז כי הקליט בית משלו לשיר. למחרת פרסם וסט קטע מהבית של דה-בייבי.<ref name="cons"></ref><ref></ref> ב-29 באוקטובר פרסם וסט קטע ארוך יותר לחשבון הטוויטר שלו מהבית המלא של דה-בייבי, יחד עם בית נוסף מ-2 צ'יינז.<ref name="pfk2"></ref><ref name="cons2"></ref><ref></ref> מאוחר יותר, יצא הרמיקס באופן רשמי לשירותי הזרמת המדיה ב-13 בנובמבר.<ref></ref>

==מיקומי שיא==
===מקורי===

===רמיקס===

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!גרסה
!חברות תקליטים
!מקור
|-
! rowspan="2" |עולם
|16 באוקטובר 2020
| rowspan="2" |סטרימינג • הורדה דיגיטלית
|מקורית
| rowspan="2" |GOOD • דאף ג'אם
|<ref></ref>
|-
|13 בנובמבר 2020
|רמיקס
|<ref></ref>
|}

==קישורים חיצוניים==

==הערות שוליים==

קטגוריה:שירי קניה וסט
קטגוריה:שירי דה-בייבי
קטגוריה:שירי 2 צ'יינז
קטגוריה:שירים באנגלית
קטגוריה:שירים שנכתבו על ידי דה-בייבי
קטגוריה:שירים שנכתבו על ידי קניה וסט
קטגוריה:שירים על היפ הופ
קטגוריה:סינגלים בהוצאת דף ג'אם רקורדינגס
בית הקברות היהודי בדופניצה

בית הקברות היהודי בדופניצה (בבולגרית: Еврейскo гробища на Дупница) הוא בית קברות יהודי, השוכן בעיר דופניצה במערב בולגריה. בית העלמין הוקם בראשית המאה ה-20 ופעל עד 1979.

==רקע היסטורי ותיאור האתר==

תיעוד ליהודים המתגוררים בדופניצה קיים מאמצע המאה ה-16, ועדויות לקהילה יהודית מאורגנת קיימות מאמצע המאה ה-17. הייתה זו קהילה ספרדית שבניה עסקו בגידול ענבי יין וסחרו ביינות. קיים תיעוד נרחב לפעילות המסחר של בני הקהילה, הן בספרי שאלות ותשובות, הן בתעודות עות'מאניות והן במסמכים שנמצאו בארכיון מנזר רילה. בשלהי המאה ה-19 נמנו בדופניצה 880 יהודים, ובפרוץ מלחמת העולם הראשונה מנתה הקהילה 1,500 נפשות. במהלך מלחמת העולם השנייה ותקופת השואה הגיעו לדופניצה מאות רבות מיהודי סופיה אשר גורשו לערי השדה. 

ב-1949 לאחר העלייה ההמונית לישראל מנתה הקהילה 380 נפשות. בראשית העשור השני של המאה ה-21 התגוררו בעיר יהודים ספורים.

בית הקברות הראשון של הקהילה נוסד במהלך המאה ה-16 ופעל עד ראשית המאה ה-20. מבית קברות זה לא נותר שריד. בראשית המאה ה-20 הוקם בית עלמין חדש לקהילה הסמוך לתחנת הרכבת העירונית, והוא היה בשימוש עד 1979. על המצבות במקום כיתוב בעברית ובבולגרית, אך לא בלאדינו כמקובל בבתי עלמין יהודיים נוספים בבולגריה. בית העלמין לא מגודר ולא מתוחזק. חלק מהמצבות נבזזו לשימוש משני. מצבות נוספות חוללו בפעולות ונדליזם. באתר גדלה צמחייה וקיימת בו בעיית ניקוז הגורמת לנזק מתמשך. כמו כן, על חלק משטחו של בית העלמין נבנו מבני מגורים ובוצע פיתוח עירוני. קיימות תוכניות בניין עיר הכוללות את שימור בית הקברות, אך הן טרם מומשו.

==לקריאה נוספת==
* [https://web.archive.org/web/20210318234329/http://heritageabroad.gov/Portals/0/Reports%20and%20Surveys/Bulgaria%20Jewish%20sites%202011%20(1).pdf?ver=2016-02-24-124025-147 בית העלמין בדופניצה], בתוך: Jewish Historic Monuments and Sites in Bulgaria 2011 Part One, עמוד 22 

==קישורים חיצוניים==

==הערות שוליים==

קטגוריה:בולגריה: בתי קברות יהודיים
נמניה קרסטיץ'

נֵמַנְיָה קרסטיץ (בסרבית: Немања Крстић; נולד ב-2 במרץ 1993) הוא כדורסלן סרבי, המשחק בקפפנברג בולס מליגת העל האוסטרית והיורופקאפ.

== קריירה ==
הוא ערך את הופעת הבכורה המקצועית שלו עם המופארם ורשאץ במהלך עונת 2011–2012. בקיץ 2012 הוא חתם במגה באסקט. ביולי 2015 עזב את מגה באסקט וחתם באיגוקאה.

ב־26 ביולי 2016, קרסטיץ' חתם על חוזה לשנה עם מורנאר בר. ב־9 בדצמבר 2016 הוא נפרד ממורנר לאחר שהעמיד ממוצע של 3.6 נקודות ו-1.5 ריבאונדים למשחק בעשרה משחקי ליגת העל המונטנגרית בכדורסל. ב־7 בפברואר 2017, קרסטיץ' חתם בקפפנברג בולס להמשך עונת 2015–2016.

ב־17 באוגוסט 2017, קרסטיק חתם בדיאמיץ בלגרד מהליגה הסרבית. ב-40 משחקים עם דיאמיץ העמיד ממוצעים של 15.5 נקודות ו-5.6 ריבאונדים למשחק.

ב־6 בספטמבר 2018 חתם קרסטיץ' באוקק נובי פאזאר. ב-36 משחקים מהליגה הסרבית הוא העמיד 18.6 נקודות, 6 ריבאונדים ו-2.6 אסיסטים למשחק. הוא היה השחקן הטוב ביותר בבעונה הסדירה של ליגת העל הסרבית. עם 20.3 נקודות בממוצע הוא היה מלך הסלים הסופר-ליג הסרבי.

ב־9 באוגוסט 2019 חתם קרסטיץ' בסולנוקי אולאי מליגת העל ההונגרית בה העמיד ממוצע של 8.4 נקודות ו-3.2 ריבאונדים בממוצע למשחק. ב־21 באוגוסט 2020 חתם לקדנציה שנייה בקפפנברג האוסטרית.

== בנבחרות הלאומיות ==
קרסטיץ' שיחק בשורות הנבחרות הצעירות של סרביה עמם זכה בשלושה תארים: גביע העולם עד גיל 19 (כסף), אליפות אירופה עד גיל 18 (כסף) ואליפות אירופה עד גיל 16 (ארד).

==קישורים חיצוניים==

קטגוריה:כדורסלנים סרבים
קטגוריה:כדורסלני סולנוקי אולאי
קטגוריה:סרבים שנולדו ב-1993
פיליפ ד' מורגן

פיליפ ד' מורגן (באנגלית: Philip D. Morgan; נולד ב-1949) הוא היסטוריון בריטי. הוא התמחה באמריקה הבריטית הקולוניאלית המוקדמת המודרנית ובעבדות באמריקה. בשנת 1999 זכה בפרס בנקרופט ובפרס פרדריק דאגלס על ספרו Slave Counterpoint שעסק בתרבות השחורה בצ'ספיק ובאזור במאה ה-18 (1998).

== ביוגרפיה ==
מורגן נולד באנגליה, סיים את לימודיו באוניברסיטת קיימברידג' וקיבל תואר דוקטור ביוניברסיטי קולג' לונדון.

הוא לימד במכללת ויליאם ומרי והיה עורך רבעון ויליאם ומרי בין השנים 1997–2000. הוא מלמד באוניברסיטת ג'ונס הופקינס, שם הוא פרופסור להיסטוריה בקתדרה על שם הארי ק' בלאק (Harry Crawford Black) , ובמהלך השנה האקדמית 2011–2012 היה פרופסור הרמסוורת' להיסטוריה אמריקאית באוניברסיטת אוקספורד.

== פרסים ==
עבור (1998)
* 1998: האגודה ההיסטורית האמריקאית, פרס אלברט ג'יי בוורידג' ופרס וסלי לוגן
* 1999:
: פרס בנקרופט;
: הפרס הראשון שניתן במסגרת פרסי פרדריך דאגלס. בפרס חלק מורגן עם ההיסטוריון איירה ברלין. הפרס הוענק על ידי מרכז גילדר לרמן לחקר העבדות, אוניברסיטת ייל;
: ארגון ההיסטוריונים האמריקאים, פרס אליוט רודוויק;
: פרס האגודה ההיסטורית של דרום קרוליינה;
: פרס לספר עיון מטעם ספריית וירג'יניה;
: האגודה ההיסטורית הדרומית, פרס פרנק ל' והרייט ס' אווסלי;
: החברה הפילוסופית האמריקאית, פרס ז'אק ברזון (1999).

== יצירותיו ==
<div style="direction: ltr;">
* (reprint 1991)
* 
* 
* 
* 
* Philip D. Morgan, David Eltis, eds. "New Perspectives on The Transatlantic Slave Trade," William and Mary Quarterly, LVIII (January 2001).
* 
* 
</div>

קטגוריה:סגל אוניברסיטת ג'ונס הופקינס
קטגוריה:היסטוריונים בריטים
קטגוריה:בריטים שנולדו ב-1949
Spectrum

Spectrum (בעברית: טווח) הוא שיר של הדי ג'יי הרוסי-גרמני זד בהשתתפות הזמר האמריקאי מתיו קומה. הוא יצא לאור כסינגל ב-4 ביוני 2012, והוא השיר השני באלבום הבכורה של זד, Clarity. השיר נכתב על ידי קומה וזד.

== הוצאה לאור ==
הסינגל יצא לאור ב-4 ביוני 2012. זד אמר שהוא רצה ש-Spectrum יהיה השיר המוביל באלבום הבכורה שלו Clarity, משום שהוא הרגיש "כאילו זה מסכם את האלבום שלי הטוב ביותר עד כה. יש לו שירה. יש בו חלקים אינסטרומנטליים. יש בו הכל." [...] זה מראה על מה האלבום יעבוד כל כך טוב."

== וידאו קליפ ==
הווידאו קליפ לשיר יצא לאור ב-15 באוגוסט 2012. הוא הופק על ידי פטרו, צולם על ידי סטיב גריינר, והדמויות שוחקו על ידי השחקנים טארין מנינג ודרק מגייר.

זד וקומה עושים הופעת קמה בווידאו.

== מיקומי שיא ==

==קישורים חיצוניים==

== הערות שוליים ==

קטגוריה:שירי 2012
קטגוריה:סינגלים מ-2012
קטגוריה:שירי זד
קטגוריה:שירים באנגלית
קטגוריה:סינגלים בהוצאת אינטרסקופ רקורדס
קטגוריה:שירים שנכתבו על ידי זד
2020 במלאווי

ערך זה מפרט אירועים משנת 2020 במלאווי.

== בעלי תפקידים ==
* נשיא: פיטר מותריקה (עד 28 ביוני), לזרוס צ'אקוורה (מ-28 ביוני).

== אירועים ==
מתמשך – מגפת הקורונה במלאווי
* 2 באפריל – מקרים ראשונים של חולים בקורונה התגלו במדינה.
* 8 במאי – בית משפט ביטל תוצאות הבחירות שנערכו בשנת 2019 ובחירות חדשות מתוכננות ל-2 ביולי.
* 28 במאי – בריחה המונית של מבודדים ממרכזי בידוד<ref></ref>.
* 2 ביולי – בחירות כלליות הסתיימו בניצחון של לזרוס צ'אקוורה.
* 31 בדצמבר – מספר המאומתים לנגיף הקורונה הגיע ל-6,583, מהם 188 נפטרו.
== אנשים שנפטרו ==
* 14 בדצמבר – טרציסיוס גרוואזיו זיואייה, בראשי הכנסייה הקתולית במדינה, נפטר מקורונה (נולד ב-1949)<ref></ref>.
== ראו גם ==
* מגפת הקורונה באפריקה

==קישורים חיצוניים==

== הערות שוליים ==

מלאווי
קטגוריה:מלאווי: היסטוריה
קטגוריה:שנים במלאווי
אברהם אופנהיים (בנקאי)

אברהם אופנהיים (בגרמנית: Abraham Oppenheim; מאז 1868: אברהם פרייהר פון אופנהיים; 24 במאי 1804, קלן – 9 באוקטובר 1878, קלן) היה בנקאי יהודי-גרמני.

==קורות חיים==
אופנהיים היה בנם השני מבין שנים עשר ילדיהם של הבנקאי סלומון אופנהיים הבן ואשתו תרזה שטיין (1775–1842). שטיין, (המכונה גם דייגן לוי) הייתה בתו של איש עסקים מדולמן.

בנו הבכור של סלומון אופנהיים הבן, סיימון , הצטרף לבית הבנקאות של אביו בשנת 1821. אברהם הצטרף באותה שנה, ואמם תרזה אופנהיים קיבלה כוח חתימה.

בשנת 1826 סלומון אופנהיים העניק לבניו סימון ואברהם ייפוי כוח כללי להמשיך בעסקי הבנקאות. בשנת 1828 אברהם התמנה לשותף. האחים הפכו את בית ההלוואות והחלפת המטבע של אביהם לבנק פרטי גדול. דרך נישואיו של אברהם בשנת 1834 לשרלוט בייפוס , משפחת אופנהיים הפכה לקרובי משפחה של משפחת הבנקאות רוטשילד.

אברהם אופנהיים התגלה בצורה בולטת במימון מערכת הרכבות הגרמנית, ענף הביטוח ותעשיית ההנדסה והכותנה. בשנת 1868 הוא הפך ליהודי הלא מומר הראשון שקיבל תואר אצולה בפרוסיה, בהיותו פרייהר התקבל למעגל הפנימי של הקיסר וילהלם הראשון. יחד עם גרשון בלייכרדר ובנקאים אחרים הוא ייעץ למלך במימון מלחמת אוסטריה–פרוסיה בשנת 1866 באמצעות אג"ח ממשלתיות. המלך הפרוסי דחה את תוכניתם של אופנהיים ובלייכרדר, בה תמך אוטו פון ביסמרק, למימון המלחמה על ידי הפרטת מכרות ממשלתיים בסאר.

==קישורים חיצוניים==

קטגוריה:בנקאים יהודים גרמנים
קטגוריה:אצולה יהודית גרמנית
קטגוריה:יהודי החצר
קטגוריה:גרמנים שנולדו ב-1804
קטגוריה:גרמנים שנפטרו ב-1878
סלאת אל-ג'נאזה

תהלוכת הלוויה אסלאמית ב[[ירושלים, בתקופת המנדט הבריטי או קודם לכן.]]
סלאת אל-ג'נאזה (בערבית: صلاة الجنازة, תעתיק: צלאת אל-ג'נאזה) היא תפילת האשכבה באסלאם, אשר אומרים אותה המוסלמים בהלוויה. התפילה נעשית בציבור, ובה המוסלמים מבקשים מחילה על חטאיו של המנוח, ועל חטאיהם של כל המוסלמים<ref></ref>. לפי האסכולה החנפית והאסכולה המאלכית, התפילה חייבת להיעשות בנוכחות הגופה של הנפטר, בעוד שלפי האסכולה החנבלית והאסכולה השאפעית ניתן להגיד אותה גם שלא בנוכחות הגופה<ref></ref>. בשריעה, סלאת אל-ג'נאזה נחשבת פרד אל-כִּפאיה, מצווה אשר אינה חובה על כל אחד ואחד מהמוסלמים, ומספיק שרק חלק מהקהילה מבצעים אותה כדי שכל הקהילה תצא ידי חובה<ref></ref>. אחד ההבדלים המהותיים בין תפילת האשכבה לבין שאר התפילות באסלאם, הוא בכך שהיא מתבצעת כולה בעמידה, ללא השתחוות, סגידה או ישיבה, כשאר התפילות באסלאם<ref></ref>.

== מהלך התפילה ==
לסלאת אל-ג'נאזה יש שישה שלבים<ref></ref>:

1. הבעת הכוונה להתפלל על המת עם האימאם.

2. אמירת תכביר ראשונה לכניסה לתפילה, עם הרמת הידיים לאוזניים ושילובם. קוראים את תחינת הפתיחה שקוראים בתחילת כל תפילה.

3. אמירת תכביר שנייה, ולאחר מכן קריאת "צלאת אל-אבראהימייה"

4. אמירת תכביר שלישית, ואז נושאים תחינה עבור המת.

5. אמירת תכביר רביעית, ואז יש המבקשים בקשות עבור כל המוסלמים, בעוד אחרים לא אומרים שום דבר.

6. אומרים תסלים לצד ימין ואחר כך לצד שמאל, והתפילה מסתיימת.

== ראו גם ==
* צלאה

==קישורים חיצוניים==

== הערות שוליים ==

קטגוריה:אסלאם
קטגוריה:מוות: היבטים דתיים ופסיכולוגיים
נו-ווריז

נו-ווריז (באנגלית: NxWorries) הוא צמד מוזיקלי אמריקאי, הכולל את המוזיקאי אנדרסון פאאק ומפיק ההיפ הופ נולדג'. הם חתומים בסטונס ת'רואו רקורדס והוציאו את אלבום הבכורה שלהם, Yes Lawd!, בשנת 2016.

==היסטוריה==
ב-10 בפברואר 2015 יצא השיר הראשון של נולדג' ואנדרסון פאאק בשם נו-ווריז, "Suede", דרך עמוד ה-SoundCloud של סטונס ת'רואו רקורדס.<ref>name=Stones></ref> כדי להפיק אותו, דגם נולדג' את "The Bottle" של גיל סקוט-הרון.<ref name="NPR"></ref> השיר זכה ללמעלה ממיליון האזנות ב-SoundCloud.<ref name="Billboard"></ref>

באוגוסט 2015, פאאק ונולדג', תחת הצמד "נו-ווריז", הצטרפו לראפרים ארל סווטשירט ורמי בנקס בסיבוב ההופעות "Ready to Leave Now Tour" של סווטשירט.<ref>https://hypebeast.com/tags/2015-ready-to-leave-now-tour</ref> ב-25 באוגוסט, הקליפ של "Suede" פורסם בערוץ היוטיוב הרשמי של סטונס ת'רואו רקורדס, תוך ששיר אחר, "Link Up", שודר לראשונה בתוכנית הרדיו של זיין לואו, "Beats 1" ב-1 בדצמבר 2015. ב-4 בדצמבר, יצא מיני-אלבום הבכורה של הצמד, Link Up & Suede. ב-3 במרץ 2016, פורסם הקליפ הנלווה לשיר "Link Up" בערוץ היוטיוב של סטונס ת'רואו.

ב-19 ביוני 2016 הודיע פאאק כי אלבום הבכורה של נו-ווריז מוכן לצאת.<ref></ref> ב-25 ביולי, נחשף שם האלבום.<ref></ref> ב-14 באוקטובר, יצא האלבום, Yes Lawd!, שהגיע למקום השלישי במצעד אלבומי ה-R&B/היפ-הופ וזכה לשבחים מהמבקרים.<ref name="Stones Throw Records"></ref><ref></ref>

באוקטובר 2022, הכריזו על צאת הסינגל הראשון מתוך אלבומם השני, "Where I Go" בהשתתפות H.E.R..<ref></ref> האלבום, Why Lawd?, יצא ב-7 ביוני 2024 באופן פיזי, וב-14 ביוני להורדה דיגיטלית וסטרימינג.

==דיסקוגרפיה==
===אלבומי אולפן===
* 2016: Yes Lawd!
* 2024: Why Lawd?

=== אלבומי רמיקס ===
* 2017: Yes Lawd! Remixes
===מיני-אלבומים===
* 2015: Link Up & Suede

==קישורים חיצוניים==
* 

==הערות שוליים==

קטגוריה:צמדים מוזיקליים אמריקאיים
קטגוריה:להקות היפ הופ אמריקאיות